Tikus oroli. Tikus oroli (Kalamush oroli) — Malayziyaning Penang shtatidagi Penang orolining shimoliy sohilidagi orol. Tanjung Bungah Jorj Taun shahrining bir chekkasida joylashgan. Undan deyarli 770 m (0,48milya) uzoqlikda odam yashamaydigan tepalik bor va bu tepalikda hozirda quyosh energiyasi bilan ishlaydigan mayoq joylashgan. Ushbu faol mayoq Penang boʻgʻoziga shimoliy kirishni va Penang portini koʻrsatib turadi. Shuningdek, orolda mahalliy musulmon avliyosiga tegishli qabr joylashgan. Qabr hanuzgacha turli dindagi mahalliy penangitlar tomonidan ziyorat qilinadi va ular vaqti-vaqti bilan eʼtiqodlaridan qatʼi nazar, baraka soʻrash uchun kelishadi. Etimologiyasi. Jorj Taunning boshqa bir chekkasi — Pulau Tikus nomi ham orol nomidan olingan. Pulau Tikus aholi punkti XIX asrning boshlarida Tikus oroliga qoʻngan Yevroosiyo qochqinlari tomonidan tashkil etilgan. Malay tilida „Kalamush oroli“ degan maʼnoni anglatuvchi "Pulau Tikus" nomi orolning qoyalari va qumtepalari shaklidan ilhomlanib berilgani aytilgan. Transporti. Tikus oroliga faqat qayiq orqali borish mumkin. Tanjung Bungaxdagi Penang suv sporti markazida baydarkalar mavjud boʻlsa-da, kuchli dengiz oqimi oʻtmishda orolga bir necha marotaba yaqinlashishga toʻsqinlik qilgan.